In ’n viral video onthul ’n skoonheidsblogger hoe jy net ’n koekie seep nodig het om binne sekondes jou wenkbroue woema te gee. En nadat die video deur een van Hollywood se voorste wenkbrou-kenners, Anastasia Soare (bekendes soos die Kardashians/Jenners, Jennifer Lopez en Cindy Crawford besoek haar gereeld), op Instagram gedeel is, het dit behoorlik die skoonheidswêreld aan die gons, berig The Daily Mail aanlyn. Dit het selfs ’n eie Instagram-hutsmerk: #soapbrows.
In die video gebruik ’n skoonheidsblogger ’n koekie seep om haar wenkbroue groter en voller te laat lyk. Sy vee ’n wenkbrouborsel oor die koekie seep totdat dit heeltemal met seep bedek is, waarna sy een van haar wenkbroue skuins en opwaarts kam met die borsel. Daarna kleur sy die wenkbrou met ’n wenkbroupotlood in.
Soos die video gewilder word, beproef al hoe meer aanhangers sélf die skoonheidstruuk. Dit werk glo soos ’n bom omdat die wasagtige tekstuur van die seep die wenkbrouhaartjies volume gee vir voller wenkbroue wat natuurlik lyk. Grimeerkenners beklemtoon gereeld hoe belangrik dit is om nie jou wenkbroue af te skeep wanneer jy grimeer nie. Dit raam jou gesig en rond jou voorkoms af.
Woensdag 18 Julie het verskillende organisasies in Wellington hande gevat om vir 67 minute uit te reik na minderbevoorregtes om die wêreld ’n beter plek vir hulle te help maak.
By Agter-Groenberg Primêr is die kinders bederf met lekker sop en broodjies en sporttoerusting en reënbaadjies is aan die skool oorhandig nadat AO Piere Hugo ’n motiverende boodskap aan die leerders oorgedra het.